3 C. PLINII HIST. NAT. LIB. XI. 



imbres , quum erice sola floret in silvis , ob id arenoso 

 simile. Gignitur id maxime Arcturi exortu ex ante pridie 

 idus septembris. Quidam aestivam mellationem ad Arcturi 

 exortum proferunt , quoniam ad aequinoctium autumni 

 ab eo supersint dies quatuordecim : et ab aequinoctio ad 

 Vergiliarum occasum diebus xlviii plurima sit erice. 

 Athenienses tetralicem appellant, Euba sisirum ; pu- 

 tan tque apibus esse gratissimam , fortassis quia tune 

 nulla alia sit copia. Haec ergo mellatio , fine vindemiae 

 et Vergiliarum occasu, idibus novembris fere includitur. 

 Relinqui ex ea duas partes apibus ratio persuadet , et 

 semper eas partes favorum , quae habeant erithacen. A 

 bruma ad Arcturi exortum diebus lx somno aluntur sine 

 ullo cibo. Ab Arcturi exortu ad aequinoctium vernum 

 tepidiore tractu jam vigilant : sed etiam tune alveo se 

 continent, servatosque in id tempus cibos repetunt. In 

 Ilalia vero hoc idem a Vergiliarum exortu faciunt : in 

 eum dormiunt. 



Alvos quidam in eximendo melle expendunt , ita di- 

 rimentes quantum relinquant. ^Equitas siquidem etiam 

 in eis obstringitur : feruntque societate fraudata alvos 

 mori. In primis ergo praecipitur ut loti , purique eximant 



